Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 708/13/5511	Žilina, 5.12.2013
EEČ : 2-43-613-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
4.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Základná škola, Jarná č. 20, Žilina 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-154/DI-ZA-2013.
Dňa 18.05.2013 v čase o 13:47 hod. viedol vozidlo zn. BMW 318, ev.č. KM 790AX, po ceste II/583A v smere od Terchovej na Žilinu, pričom pri križovatke s obcou Teplička nad Váhom sa nesprával ohľaduplne tak, aby neohrozil bezpečnosť alebo plynulosť cestnej premávky a následkom neprimeranej reakcie na vozidlo Škoda Fábia nezisteného ev.č., ktoré išlo pred ním v smere od Tepličky nad Váhom na Žilinu, začal predchádzať vozidlo Škoda Fábia v mieste, kde je to zakázané, prešiel do protismeru, kde sa v odbočovacom jazdnom pruhu v smere od Žiliny na Terchovú čelne zrazil s protiidúcim vozidlom Opel Corsa, ev.č. ZA 204CE, ktoré viedla po ceste II/583A v smere od Žiliny do Tepličky nad Váhom vodička XXXXX, pričom pri dopravnej nehode XXXXX utrpela zranenie - podvrtnutie krčnej chrbtice, ktoré si vyžiadalo práceneschopnosť v trvaní 4 týždne, pričom svojím konaním XXXXX porušil ustanovenia § 3 ods. 2 písm. a) a § 15 ods. 5 písm. g) Zák. č. 8/2009 Z.z. o cestnej premávke a o zmene a doplnení niektorých zákonov.

Odôvodnenie: 
	Poverený príslušník OR PZ, ODI, Žilina uznesením sp. zn. ČVS:ORP-154/DI-ZA-2013 zo dňa 17.08.2013 podľa § 199 ods. 1 Tr. poriadku začal trestné stíhanie a uznesením zo dňa 09.09.2013 podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverný príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, ako aj v prípravnom konaní pred povereným príslušníkom PZ sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený sa za svoje konanie ospravedlnil poškodeným a v zmysle § 220 ods. 1 písm. b) Tr. por. urobil opatrenie na náhradu škody  tým, že oznámil dopravnú nehodu ako poistnú udalosť príslušnej poisťovni. Súčasne v priebehu mediačného konania uhradil poškodenej XXXXX bezhotovostným prevodom sumu vo výške 1.111.14 Eur a poškodenej XXXXX bezhotovostným prevodom sumu vo výške 907,77 Eur. Uhradenie uvedených súm je potvrdzované fotokópiami žiadostí o vklad hotovosti potvrdenými XXXXX, a.s., odštepný závod Raiffeisen banka, Bratislava zo dňa 29.11.2013, z ktorých vyplýva, že na účet, ktorý uviedla poškodená XXXXX č. XXXXX bola vložená suma 1.111,14 Eur a na účet, ktorý uviedla poškodená XXXXX XXXXX č. XXXXX bola vložená suma 907,77 Eur. 

Poškodená XXXXX uviedla, že súhlasí so zmierom, pričom škodu, ktorá jej vznikla v súvislosti s uvedeným trestným činom poškodením vozidla BMW 318, ev.č. KM 790AX, si v trestnom konaní uplatňovať nebude a iné požiadavky na obvineného nemá, čím sú jej nároky k obvinenému v súvislosti s trestným činom v tejto trestnej veci plne uspokojené.

Poškodená XXXXX uviedla, že súhlasí so zmierom. Škodu, ktorá jej vznikla v súvislosti s uvedeným trestným činom a to bolestné vo výške 393,-Eur, liečegné náklady vo výške113,79 Eur a ušlú mzdu vo výške 5,070,29 Eur s ibude nárokovať prostredníctvom poviného zmluvného poistenia vozidla BMW. Od obvineného požaduje uhradiť náklady za vypracovanie znaleckého posudku z odboru zdravotníctva a farmácia a to vo výške 363,66 Eur a trovy právneho zastúpenia XXXXX v súvislosti s touto dopravnou nehodou a to vo výške 747,48 Eur, teda v súčte 1.111,14 Eur na už vyššie uvedený účet. Uhradením tejto sumy sú nároky poškodenej k obvinenému v súvislosti s trestným činom v tejto trestnej veci plne uspokojené a iné požiadavky na obvineného nemá.

Poškodená XXXXX uviedla, že súhlasí so zmierom. Od obvineného požaduje uhradiť rozdiel medzi celkovou škodou motorového vozidla Opel Corsa vyčíslenou v znaleckom posudku a sumou, ktorú jej poskytla poisťovňa ako plnenie poistenej udalosti, t.j. požaduje uhradiť sumu 413,81 Eur. Ďalej požaduje uhradiť náklady na odťah motorového vozidla vo výške 70,-Eur a náklady za vypracovanie znaleckého posudku z odboru doprava cestná vo výške 240,-Eur a trovy právneho zastúpenia XXXXX vo výške 183,96 Eur, teda v súčte 907,77 Eur na už vyššie uvedený účet. Uhradením tejto sumy sú nároky poškodenej k obvinenému v súvislosti s trestným činom v tejto trestnej veci plne uspokojené a iné požiadavky na obvineného nemá.

Splnomocnená zástupkyňa poškodenej organizácie XXXXX, XXXXX XXXXX, XXXXX, XXXXX, XXXXX uviedla, že súhlasí so zmierom, pričom škodu, ktorá im vznikla v súvislosti s uvedeným trestným činom si v trestnom konaní od obvineného uplatňovať nebudú z dôvodu zanedbateľnej škody. Týmto sú nároky poškodenej organizácie k obvinenému v súvislosti s trestným činom v tejto trestnej veci plne uspokojené a iné požiadavky na obvineného nemajú.

	Skutočnosť uzavretia zmieru medzi obvineným XXXXX a poškodenými je zrejmá z písomného zmieru uzatvoreného dňa 02.12.2013 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z Registra trestov GP SR žiadny záznam a taktiež nemá žiadny záznam ani v Ústrednej evidencii priestupkov MV SR.

	Obvinený XXXXX zložil dňa 29.11.2013 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 200,-Eur. 

	V rámci zmieru uzatvoreného medzi obvineným a poškodenými zo dňa 02.12.2013 bol určený ako adresát peňažnej sumy určenej na všeobecne prospešné účely Základná škola, Jarná č. 20, Žilina. Výška peňažnej sumy určenej na verejnoprospešné účely bola stanovená u XXXXX na 200,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 100,-Eur, patrí Základnej škole, Jarná č. 20, Žilina, IČO: 37 813 277, pričom uvedená suma bude bezodkladne po nadobudnutí právoplatnosti tohto uznesenia poukázaná na účet vedený v XXXXX.

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok. 

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, urobil opatrenie smerujúce k náhrade škody poškodeným a čiastočne uhradil nimi požadovanú náhradu škody, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sama obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Ľuboš Kríž
prokurátor